《次韵王适落日江上二首》
宋代·苏辙

寒烟幕清江，渔唱扁舟上。
江转少人家，自此知安往。
维舟倚丛少，明月独相向。
欲晓醉应醒，还逐轻鸥扬。
稍息南市喧，初上东山月。
潜鱼忽惊踊，饥雁时断绝。
落叶误投签，繁霜疑积雪。
苦寒良难久，爱此元气洁。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。